2018 m.

2018 m. buvo nekeliamieji metai, prasidedantys pirmadienį pagal Grigaliaus kalendorių.

Lietuvoje 
 2018 metus Lietuvos Respublikos Seimas paskelbė Lietuvos valstybės atkūrimo šimtmečio, Vydūno, Lietuvos skautų judėjimo ir Trakų Dievo Motinos, Lietuvos Globėjos, paveikslo karūnavimo 300 metų jubiliejaus minėjimo metais.
 Sausio 13 d. vienuolei, disidentei, sovietmečio politinei kalinei Nijolei Sadūnaitei buvo įteikta Laisvės premija.
 Sausio 13–14 d. Lietuvoje lankėsi Japonijos premjeras Shinzo Abe.
 Vasario 16 d. buvo minimas Lietuvos Respublikos šimtmetis.
 Kovo 7 d. teisingumo ministrė Milda Vainiutė jos prašymu atleista iš pareigų. Gegužės 14 d. jos vietą užėmė Elvinas Jankevičius.
 Kovo 20 d. LRT generaline direktore išrinkta Monika Garbačiauskaitė-Budrienė. Ji pareigose pakeitė Audrių Siaurusevičių.
 Kovo 24 d. buvo įsteigta Lietuvos socialdemokratų darbo partija, jos pirmininku tapo Gediminas Kirkilas.
 Balandžio 25 d. sulaukęs kritikos dėl šeimos ūkininkavimo aplinkybių atsistatydino žemės ūkio ministras „valstietis“ Bronius Markauskas. Gegužės 8 d. jį pakeitė Giedrius Surplys.
 Gegužės 23 d. priešais Rusijos ambasadą Vilniuje esantis skveras pavadintas Maskvoje nužudyto Rusijos opozicijos lyderio Boriso Nemcovo vardu.
 Birželio 7 d. buvo paskelbta, kad Vilniuje Našlaičių kapinėse rasti su sovietų okupacija kovojusių Lietuvos partizanų vado Adolfo Ramanausko-Vanago palaikai.
 Birželio 12–15 d. Lietuvoje lankėsi Tibeto dvasinis lyderis Dalai Lama.
 Birželio 13–15 d. Lietuvoje lankėsi Nyderlandų Karalius Viljemas Aleksandras.
 Birželio 21 d. Nidoje buvo atidengta skulptūra prancūzų filosofui Žanui Poliui Sartrui, įamžinant jo vizitą Lietuvoje 1965 metais.
 Rugsėjo 22–23 d. Lietuvoje lankėsi popiežius Pranciškus.
 Spalio 6 d. Vilniuje surengtos Adolfo Ramanausko-Vanago valstybinės laidotuvės.
 Lapkričio 28 d. – mokytojų streikas: švietimo ir mokslo ministrei Jurgitai Petrauskienei neatsakius į rūpimus pedagogų klausimus, šie pradėjo tris savaites trukusį Švietimo, mokslo ir sporto ministerijos užėmimą.

Pasaulyje 
 Vasario 6 d. – JAV kompanija „SpaceX“ paleido galingiausią 2018 m. naudojamą „Falcon Heavy“ raketą.
 Vasario 9–25 d. – 2018 m. žiemos olimpinės žaidynės Pjongčange.
 Vasario 24 d. – paminėtas Estijos Respublikos šimtmetis.
 Balandžio 4–15 d. Gold Koste vyko 2018 m. Sandraugos žaidynės.
 Gegužės 5 d. paleistas NASA zondas „InSight“. Planuojama, kad jis nusileis ant Marso ir tirs planetos sandarą, seisminį aktyvumą.
 Gegužės 8–12 d. Lisabonoje vyko 2018 m. Eurovizijos dainų konkursas.
 Birželio 14–liepos 15 d. – XXI pasaulio futbolo čempionatas Rusijoje.
 Birželio 24 d. Saudo Arabijoje įsigaliojo teisė vairuoti moterims.
 Liepos 6 d. Lietuva tapo 36-ta EBPO nare. 
 Liepos 25 d. Italijos kosmoso agentūros mokslininkai paskelbė Marse 1,5 km po pietinio ašigalio paviršiumi atradę vandens telkinį. Tai pirmasis žinomas vandens telkinys šioje planetoje.
 Liepos 27 d. įvyko ilgiausias XXI a. Mėnulio užtemimas, tuo pačiu Marsas priartėjo prie Žemės arčiausiai nuo 2003 m. 
 Rugpjūčio 12 d. NASA paleido „Parker Solar Probe“ zondą, kuris skries orbita aplink Saulę ir tirs jos sandarą.
 Lapkričio 18 d. paminėtas Latvijos Respublikos šimtmetis.
 Lapkričio 26 d. NASA zondas „InSight“ sėkmingai nusileido ant Marso paviršiaus.
 Gruodžio 3 d. NASA zondas „OSIRIS-REx“ pasiekė asteroidą 101955 Bennu. Planuojama, kad vėliau į Žemę zondas sugrąžins asteroido mėginių.

Sportas 

Pagrindiniai 2018 metų sporto įvykiai buvo 2018 m. žiemos olimpinės žaidynės Pjongčange ir XXI pasaulio futbolo čempionatas Rusijoje.

Mirtys

Lietuvoje 
 Sausio 1 d. – Viktoras Valašinas, Lietuvos aktorius ir režisierius (g. 1944 m.).
 Sausio 21 d. – Mindaugas Subačius, Lietuvos vadybininkas, politinis bei visuomenės veikėjas (g. 1973 m.).
 Sausio 22 d. – Alfonsas Bieliauskas, lietuvių rašytojas (g. 1923 m.).
 Vasario 6 d. – Bronislovas Balčytis, Lietuvos matematikas, pedagogas, habilituotas socialinių mokslų daktaras (g. 1926 m.).
 Vasario 17 d. – Zenonas Rinkevičius, Lietuvos chorvedys, pedagogas (g. 1939 m.).
 Vasario 20 d. – Zigmas Zinkevičius, lietuvių kalbininkas, akademikas, politikas (g. 1925 m.).
 Kovo 3 d. – Virgilijus Noreika, Lietuvos operos solistas (g. 1935 m.).
 Kovo 10 d. – Jolita Skablauskaitė, lietuvių poetė, prozininkė, dailininkė (g. 1950 m.).
 Kovo 17 d. – Alfonsas Grumbinas, Lietuvos regbininkas, regbio teisėjas (g. 1943 m.).
 Balandžio 3 d. − Valerija Ema Cukermanienė, Lietuvos architektė, baldų projektuotoja (g. 1935 m.).
 Balandžio 12 d. − Juozas Karvelis, Lietuvos Respublikos Aukščiausiosios Tarybos akto dėl Lietuvos nepriklausomos valstybės atstatymo signataras (g. 1934 m.).
 Balandžio 20 d. − Mykolas Karčiauskas, Lietuvos rašytojas, poetas, vertėjas (g. 1939 m.).
 Gegužės 8 d. – Aloyzas Každailis, Lietuvos istorikas, muziejininkas, prozininkas (g. 1943 m.).
 Birželio 22 d. − Modestas Žilionis (geriau žinomas kaip ModessThe Sound), lietuvių didžėjus (g. 1990 m.).
 Liepos 14 d. − Vidmantė Jasukaitytė, Lietuvos poetė, prozininkė, dramaturgė, visuomenės veikėja, signatarė (g. 1948 m.).
 Liepos 17 d. − Viktorija Ivanova, Lietuvos teatrologė, rašytoja (g. 1989 m.).
 Liepos 26 d.: 
 Vilius Ignatavičius, Lietuvos šokėjas (g. 1987 m.).
 Aloyzas Kveinys, Lietuvos šachmatininkas, didmeistris (g. 1962 m.).
 Liepos 27 d. − Algimantas Nasvytis, Lietuvos architektas, pedagogas, visuomenės veikėjas (g. 1928 m.).
 Rugpjūčio 2 d. – Julijona Jakubynaitė, Lietuvos agronomė daržininkė, biomedicinos mokslų daktarė (g. 1925 m.).
 Rugpjūčio 6 d. − Mindaugas Rimeikis, lietuvių estrados grupės „Mexicano“ narys (g. 1982 m.).
 Rugpjūčio 21 d. – Viktoras Baltutis, ekonomistas, Australijos lietuvių bendruomenės ir spaudos darbuotojas (g. 1927 m.).
 Rugpjūčio 28 d. – Andriejus Dručkus, mokytojas, Lietuvos politinių kalinių ir tremtinių sąjungos tarybos ir valdybos pirmininko pavaduotojas, Obelių visuomeninio istorijos muziejaus įkūrėjas ir vedėjas (g. 1928 m.).
 Rugsėjo 6 d. – Vladas Kalvaitis, lietuvių rašytojas, poetas, prozininkas ir satyrikas (g. 1929 m.).
 Rugsėjo 8 d. − Algimantas Zurba,  Lietuvos rašytojas, publicistas, redaktorius (g. 1942 m.).
 Rugsėjo 9 d. − Jonas Algirdas Antanaitis, Lietuvos pasipriešinimo bolševikų okupacijai dalyvis, ūkio, politinis ir visuomenės veikėjas (g. 1921 m.).
 Rugsėjo 12 d. − Povilas Karoblis, pedagogas, profesorius, treneris, Lietuvos sporto veikėjas (g. 1932 m.).
 Rugsėjo 17 d. − Nijolė Gelžinytė, Lietuvos teatro ir kino aktorė, režisierė (g. 1938 m.).
 Rugsėjo 29 d. − Justinas Burba, politikas, ilgą laiką save buvo įvardijęs kaip Žemaitijos prezidentas (g. 1955 m.).
 Spalio 20 d. − Romualdas Kvintas, Lietuvos skulptorius (g. 1953 m.).
 Spalio 24 d.: 
 Jūra Marija Baužytė, Lietuvos žurnalistė, publicistė (g. 1933 m.).
 Liubomiras Viktoras Žeimantas, Lietuvos žurnalistas, redaktorius, pedagogas, komjaunimo darbuotojas (g. 1931 m.).
 Lapkričio 1 d. − Algirdas Sabaliauskas (1949), Lietuvos fotožurnalistas (g. 1949 m.).
 Lapkričio 3 d. − Laima Griciūtė, Lietuvos gydytoja onkologė, habilituota biomedicinos mokslų daktarė (g. 1926 m.).
 Lapkričio 5 d. − Vladas Dargis, lietuvių spaudos ir radijo žurnalistas, redaktorius, Didžiosios Britanijos lietuvių bendruomenės veikėjas (g. 1926 m.).
 Lapkričio 6 d. − Vytautas Šatas, Lietuvos dailininkas tapytojas (g. 1935 m.).
 Lapkričio 6 d. − Arūnas Storpirštis, lietuvių teatro ir kino aktorius (g. 1950 m.).
 Lapkričio 10 d. − Juozapas Algimantas Krikštopaitis, Lietuvos mokslo istorikas ir filosofas, chemikas, eseistas, habilituotas humanitarinių mokslų daktaras (g. 1931 m.).
 Lapkričio 13 d. − Laimutis Ločeris, Lietuvos dailininkas monumentalistas, grafikas (g. 1929 m.).
 Lapkričio 16 d. − Vilius Ivanauskas, lietuvių istorikas, politologas.
 Lapkričio 20 d.: 
 Eimuntas Nekrošius, lietuvių teatro režisierius, aktorius (g. 1952 m.).
 Birutė Raubaitė, lietuvių teatro ir kino aktorė (g. 1926 m.).
 Lapkričio 21 d. − Tomas Vaisieta, lietuvių teatro ir kino aktorius, K. Donelaičio skaitovų konkurso pirmasis laureatas, Lietuvos nusipelnęs artistas, vienas žymiausių Lietuvos aktorių – skaitovų (g. 1933 m.).
 Lapkričio 23 d. − Antanas Tyla, Lietuvos istorikas, archeografas, habilituotas daktaras, profesorius (g. 1929 m.).
 Gruodžio 31 d. − Jurgis Gimberis, Lietuvos rašytojas, satyrikas (g. 1938 m.).

Nedatuota 
 Algirdas Banys, Lietuvos zootechnikas, habilituotas biomedicinos mokslų daktaras (g. 1929 m.).

Pasaulyje 
 Sausio 7 d. – France Gall, prancūzų dainininkė (g. 1947 m.).
 Sausio 15 d. – Dolores O'Riordan, Airijos dainininkė bei dainų autorė, grupės The Cranberries vokalistė (g. 1971 m.).
 Vasario 21 d. – Billy Graham, pamokslininkas, laikomas JAV evangelizmo tėvu (g. 1918 m.).
 Kovo 6 d. – John Sulston, Nobelio premijos laureatas, žmogaus genomo tyrinėtojas, britas (g. 1942 m.).
 Kovo 14 d. – Stephen Hawking, anglų fizikas ir kosmologas (g. 1942 m.).
 Balandžio 5 d. – Isao Takahata, japonų animatorius (g. 1935 m.).
 Balandžio 13 d. − Miloš Forman, čekų kino režisierius, „Oskarų“ laureatas (g. 1932 m.).
 Balandžio 15 d. − Vittorio Taviani, italų kino režisierius (g. 1929 m.).
 Balandžio 17 d. − Barbara Bush, buvusi JAV pirmoji dama (g. 1925 m.).
 Balandžio 20 d. – Tim Bergling (geriau žinomas kaip Avicii), švedų DJ, muzikantas (g. 1989 m.).
 Birželio 8 d. − Anthony Bourdain, JAV aktorius, komikas, virėjas ir keliautojas (g. 1956 m.).
 Birželio 18 d. − Jahseh Dwayne Onfroy (geriau žinomas kaip XXXTentacion), amerikiečių reperis, dainininkas ir dainų autorius (g. 1998 m.).
 Liepos 6 d. − Vlatko Ilievski, makedonų muzikantas ir aktorius, atstovavęs Makedonijai 2011 m. Eurovizijos dainų konkurse su daina „Rusinka“ () (g. 1985 m.).
 Liepos 25 d. – Sergio Marchionne, Italijos verslininkas, „Fiat Chrysler Automobiles“, „Ferrari“, „Chrysler“ ir kitų kompanijų vadovas (g. 1952 m.).
 Liepos 27 d. − Vladimir Voinovich, rusų rašytojas (g. 1932 m.).
 Liepos 29 d. − Tomasz Stańko, lenkų trimitininkas (g. 1942 m.).
 Rugpjūčio 11 d. − Vidiadhar Surajprasad Naipaul, indų kilmės Trinidado-Didžiosios Britanijos rašytojas (g. 1932 m.).
 Rugpjūčio 16 d. − Aretha Franklin, amerikiečių dainininkė, dainų kūrėja, pianistė (g. 1942 m.).
 Rugpjūčio 18 d. − Kofis Ananas, Ganos diplomatas, ekonomistas (g. 1938 m.).
 Rugpjūčio 25 d. – Džonas Sidnis Makeinas, JAV politikas, Arizonos senatorius, Respublikonų partijos kandidatas 2008 m. JAV prezidento rinkimuose (g. 1936 m.).
 Rugpjūčio 31 d. − Aleksandras Zacharčenka, Rytų Ukrainos separatistas, nepripažintos, vad. Donecko Liaudies Respublikos (DLR),  karinis veikėjas, DLR "ministrų tarybos" pirmininkas (g. 1976 m.).
 Rugsėjo 7 d. − Mac Miller, amerikiečių reperis (g. 1992 m.).
 Rugsėjo 14 d. − Anneke Grönloh, olandų dainininkė (g. 1942 m.).
 Rugsėjo 21 d. − Tran Dai Quang, Vietnamo prezidentas (g. 1956 m.).
 Spalio 1 d. − Charles Aznavour,  armėnų kilmės prancūzų dainininkas, daugiau nei tūkstančio dainų autorius, aktorius, visuomenės veikėjas (g. 1924 m.).
 Spalio 5 d. − Grigorij Khizhnyak, Ukrainos krepšininkas (g. 1974 m.).
 Spalio 6 d. − Montserrat Caballé, Ispanijos operos solistė, sopranas (g. 1933 m.).
 Spalio 14 d. − Patrick Baumann, Šveicarų tarptautinės krepšinio federacijos generalinis sekretorius (g. 1967 m.).
 Spalio 15 d. − Paul Allen, amerikiečių verslininkas ir filantropas, labiausiai žinomas kaip „Microsoft“ korporacijos bendraįkūrėjas. (g. 1953 m.).
 Spalio 17 d. − Valters Frīdenbergs, Latvijos muzikantas, latvių dueto „Valters & Kaža“ narys, kuriame atstovavo Latvijai 2005 m. Eurovizijos dainų konkurse su daina „The War Is Not Over“ () (g. 1987 m.).
 Spalio 26 d. − Nikolajus Karačencovas, rusų aktorius (g. 1944 m.).
 Lapkričio 12 d. − Stan Lee, amerikiečių rašytojas, komiksų herojų kūrėjas, ir buvęs Marvel Comics direktorius (g. 1922 m.).
 Lapkričio 20 d. − Aaron Klug, mokslininkas, Nobelio premijos laureatas (g. 1926 m.).
 Lapkričio 26 d. − Bernardo Bertolucci, italų kino režisierius ir scenaristas (g. 1941 m.).
 Lapkričio 30 d. − George Herbert Bush, 41-asis JAV prezidentas (g. 1924 m.).
 Gruodžio 8 d. − Liudmila Aleksejeva, Rusijos žmogaus teisių aktyvistė, istorikė, buvusi sovietų disidentė (g. 1927 m.).
 Gruodžio 13 d. − Nancy Wilson, amerikiečių džiazo dainininkė (g. 1937 m.).

Šaltiniai